ΓΡΑΠΤΗ ΕΡΩΤΗΣΗ E-2616/01

υποβολή: Mara Sornosa Martnez (PSE) προς την Επιτροπή

(27 Σεπτεμβρίου 2001)

Θέμα: Πορεία του φακέλου σχετικά με τη μονάδα εμφιάλωσης στη νήσο La Gomera των Καναρίων

Στη νήσο Gomera πρόκειται να εγκατασταθεί μία μονάδα εμφιάλωσης επεξεργασμένου ύδατος που αντιμετωπίζει την ευρεία αντίθεση των γειτονικών ενώσεων, των συνεταιρισμών γεωργών και των οικολογικών ομάδων που κατήγγειλαν ενώπιον των τοπικών, εθνικών και κοινοτικών αρχών ότι αυτό το σχέδιο επιδρά στους ΟΕΡ (Ολοκληρωμένοι Έλεγχοι Ρύπανσης) του Tagaluche (αριθμός ταυτοποίησης ES — 7020108) και Lomo del Carreton (ES-7020037) κατά μη αντιστρέψιμο τρόπο. Ένα επιπλέον επιβαρυντικό στοιχείο είναι το γεγονός ότι δεν έχει γίνει η δέουσα μελέτη περιβαλλοντικών επιπτώσεων.

Για την περίπτωση της Gomera, έχω ήδη απευθύνει ερώτηση στην Επιτροπή (E-0859/00(1)), στην οποία η Επίτροπος Wallstrm απάντησε, στις 8 Μαΐου του 2000, διευκρινίζοντας, μεταξύ άλλων, τα εξής:

- ότι η Επιτροπή είχε λάβει καταγγελία σχετικά με αυτό το ζήτημα (99/4875, SG/99, A/10714/2),

- ότι η Επιτροπή μελετούσε το ζήτημα προκειμένου να καθορίσει τις επιπτώσεις του σχεδίου που καταγγέλλονται στους προαναφερθέντες ΟΕΡ, καθώς και την πιθανή παραβίαση της οδηγίας 92/43/CEE(2) (άρθρο 6),

- ότι η Επιτροπή θα ελάμβανε τα αναγκαία μέτρα για να εξασφαλίσει την τήρηση του κοινοτικού ρυθμιστικού πλαισίου.

Ωστόσο, παρόλο που έχει παρέλθει ένας χρόνος και πλέον από την απάντηση της κ. Wallstrm, ούτε οι καταγγέλλουσες οργανώσεις, ούτε εγώ, έχουμε λάβει κάποια πληροφορία σχετικά με αυτήν τηνπόθεση. Κατά συνέπεια:

Μπορεί η Επιτροπή να μας πληροφορήσει για την έρευνα και τις δράσεις που ανέλαβε κατά τη διάρκεια αυτού του έτους και για τα αποτελέσματα των δράσεων αυτών, καθώς και για την πορεία των εργασιών που αναφέρονται στην καταγγελία 99/4875·

Μπορεί η Επιτροπή να μας ενημερώσει σχετικά με την προθεσμία που διαθέτει το ισπανικό κράτος προκειμένου να απαντήσει στην Επιτροπή και, σε περίπτωση που έχει ήδη απαντήσει, ποιο ήταν το περιεχόμενο αυτής της απάντησης·

Μπορεί η Επιτροπή να μας ενημερώσει για τα μέτρα που έλαβε προκειμένου να μην εγκατασταθεί στο Tagaluche αυτή η μονάδα και προκειμένου να εξασφαλίσει την τήρηση του κοινοτικού δικαίου·

Είναι διατεθειμένη η Επιτροπή να αποστείλει αντιπροσωπεία στην La Gomera προκειμένου να διαπιστώσει τις πραγματικές περιβαλλοντικές και αγροτικές επιπτώσεις των έργων της εγκατάστασης της μονάδας εμφιάλωσης·

(1) ΕΕ C 46 E της 13.2.2001, σελ. 63.

(2) ΕΕ L 206 της 22.7.1992, σελ. 7.

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις E-2616/01 και E-2809/01

(12 Νοεμβρίου 2001)

Η οδηγία 85/337/CEE του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), η οποία τροποποιήθηκε από την οδηγία 97/11/ΕΚ του Συμβουλίου, της 3ης Μαρτίου 1997(2), δεν ισχύει στην περίπτωση στην οποία αναφέρεται το Αξιότιμο Μέλος του Κοινοβουλίου, διότι το εν λόγω έργο δεν περιλαμβάνεται στα παραρτήματα της οδηγίας αυτής.

Μολαταύτα, όπως έχει καταδειχθεί στις απαντήσεις στις προαναφερθείσες γραπτές ερωτήσεις, το έργο αυτό μπορεί να θίξει τους φυσικούς τόπους Taguluche και Lomo del Carretn, οι οποίοι έχουν συμπεριληφθεί από τις ισπανικές αρχές στον εθνικό τους κατάλογο τόπων κοινοτικής σημασίας που μπορούν στο μέλλον να ενταχθούν στο δίκτυο Natura 2000, δυνάμει της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(3).

Στο πλαίσιο της εξέτασης της καταγγελίας 99/4875, η Επιτροπή απευθύνθηκε στις ισπανικές αρχές προκειμένου να ζητήσει να τηςποβληθούν οι παρατηρήσεις τους επί των καταγγελλομένων γεγονότων και να καθορίσει εάν το εν λόγω έργο μπορεί να έχει σημαντικές επιπτώσεις επί των προαναφερθέντων τόπων, δεδομένων των στόχων της οδηγίας 92/43/ΕΟΚ, περίπτωση κατά την οποία πρέπει να εφαρμοστεί η διαδικασία που προβλέπεται στο άρθρο 6. Η απάντηση των ισπανικών αρχών καθώς και οι επιπλέον πληροφορίες που παρέχονται από τον καταγγέλλοντα αποτελούν αντικείμενο ανάλυσης από την Επιτροπή.

Πρέπει να τονιστεί ότι μετά από την εξέταση του φακέλου και ενόψει των ενδεχόμενων σημαντικών επιπτώσεων του έργου, στάλθηκε νέα επιστολή στις ισπανικές αρχές προκειμένου να τους ζητηθούν επιπλέον πληροφορίες σχετικά με τις επιπτώσεις του εν λόγω έργου στη ζώνη και σχετικά με την πραγματοποιηθείσα αξιολόγηση των εναλλακτικών λύσεων. Η απάντηση των ισπανικών αρχών δεν έχει ακόμη παραληφθεί. Ο καταγγέλλων πληροφορήθηκε από την Επιτροπή το τι προηγήθηκε.

Όσον αφορά την επίσκεψη αντιπροσωπείας της Επιτροπής στη La Gomera προκειμένου να εξακριβώσει τις πραγματικές επιπτώσεις των εργασιών, πρέπει να σημειωθεί ότι η Επιτροπή δεν έχει αρμοδιότητες επιθεώρησης στον τομέα του περιβάλλοντος.

(1) ΕΕ L 175 της 5.7.1985.

(2) ΕΕ L 73 της 14.3.1997.

(3) ΕΕ L 206 της 22.7.1992.